Marga van Rooy oorledeMarga van Rooy. Foto: kykNET Van Rooy het kanker gehad en het onlangs van Johannesburg na die Kaap verhuis om by haar kinders te wees. Van Rooy was nog onlangs op die verhoog te sien in die klug Daa gaat die bruid. Die produksie sou weer einde Januarie in die Atterbury-teater aangebied word. Die karakter waarvoor Van Rooy die bekendste is, is die van Ella in die Willie Esterhuizen-reeks Vetkoekpaleis. Sy het Worsie, wat deur Esterhuizen vertolk is, se ma gespeel. Sy was ook in Egoli, Molly & Wors en Villa Rosa te sien. Sy het ook in rolprente soos Die Windpomp, Fanie Fourie’s Lobola en Vrou soek boer gespeel. Sy en haar dogter, Henriëtte Boot, het ook onlangs die boek Marga & Henriëtte. In die skadu van skisofrenie die lig laat sien.